google/wiki40b huggingface dataset:
Amfi Eiendom

Amfi Drift AS er et norsk forvaltningsselskap som har drifts- og forvaltningsansvar for 74 kjøpesentre i Norge (2014). Amfi Drift AS har ansvaret for drift og forvaltning av kjøpesentrene på vegne av de forskjellige eierselskapene. Det er over 20 forskjellige eierkonstellasjoner av sentereierne. Samlet årsomsetning for sentrene er ca. NOK 31 mrd. 54 av sentrene markedsføres som Amfi-sentre(2014). Kjedens hovedkontor ligger i Surnadal på Nordmøre.
Amfi Drift er et 100 % datterselskap av Olav Thon Eiendomsselskap.

Amfi Kreativ AS

Amfi Kreativ AS er et datterselskap av Amfi Drift AS. Selskapet er Amfi Drifts interne reklamebyrå, og ble stiftet 1. januar 2005.
Matatu

En matatu er et bussliknende transportmiddel i Kenya og Uganda, i Kenya er det det viktigste transportmiddelet i den offentlige lokaltrafikken. Det består av busser, oftest privateide minibusser, disse kjører imidlertid ikke med faste ruter, men etter behov. Personalet består vanligvis av en sjåfør og en ledsager, Makanga, som fremfor alt har som oppgave å ta betaling hos passasjerene.
Navnet er avledet av swahili-begrepet ma tatu som betyr for tre. Med dette uttrykket var tre shilling ment, i kolonitiden var dette fastprisen for alle strekningene i Nairobi. I nyere tid blir navnet også satt i forbindelse med swahiliordet matata .- problem, fordi matatuene assosieres med støy, høye priser og overfylling.
The Human Centipede 3 - Final Sequence

Sammendrag

Bill Boss (Dieter Laser), en psykotisk fengselsansatt, ser på filmen The Human Centipede 2 - Full Sequence sammen med sin revisor Dwight Butler. Bill sier han hater filmene, samtidig som føttene hans blir massert av hans assistent, Daisy, som sier at hun liker filmene. Bill angriper henne før får beskjed om et angrep som har funnet sted i fengselet. En vakt har blitt knivstukket av en fange. Som straff, brekker Bill armen til fangen (Tommy Lister) og han lover å gjøre dette igjen når fangen er helbredet.
Tilbake på kontoret sitt, mottar Bill en pakke. Bill avslører til Dwight at pakken er en krukke av spesielt importerte tørkede klitoris fra Afrika. Bill torturerer en voldelig fange (Jay Tavare) med kokende vann. I et forsøk på å få respekt fra fangene, kastrerer Bill en av fangene (Robert LaSardo) og spiser hans kokte testikler til lunsj. Daisy blir tvunget til å utføre munnsex på Bill foran Dwight. Etterpå spiser Daisy en av de tørkede klitoris, fordi hun tror at dette godteri.
Bill får mareritt om å bli voldtatt av den innsatte fangen som han kastrerte, etter å ha drukket seg full etter en intens krangel med Dwight. Dwight foreslår at alle fangene burde bindes sammen munn til anus, for å danne en gigantisk menneskelig fengsel-tusenbein. Han hevder at dette vil forhindre at folk begår mer kriminalitet. De to første filmene i trilogien blir vist i fengselets kantine, og fangene skjønner hva som kommer til å skje med dem. Et fengselsopprør bryter ut, og flere vakter blir skadet. Bill og Dwight låser seg inn på et kontor og hopper ut av vinduet, i det forsterkninger dukker opp.
Opprøret blir slått ned. Bill skyter alle fangene med beroligende midler, og klargjør dem til operasjon. Bill og Dwight besøker Daisy, som havnet i koma under fengselsopprøret. Dwight sier at han elsker henne, samtidig som Bill voldtar hennes ubevegelige kropp. En del av tusenbeinet er fullført, når guvernør Hughes dukker opp. Han er frastøtt over det han ser. Hughes mener med at Dwight og Bill er sinnssyke, og bør få dødsstraff før han forlater fengselet i avsky. Filmen ender med Dwight og Bill feirer sin suksess, etter at hele tusenbeinet er fullført. Bill skyter Dwight, før han står naken i ett vakttårn og ser ut over det menneskelige tusenbeinet sitt.
Alpefiolslekten

Bruk av alpefiol

Medisinsk bruk av alpefiol-artene går tilbake til oldtiden, den anbefales som avføringsmiddel blant mye annet. Men den er svært giftig, og Urtekilden advarer mot å bruke den innvortes. Den har imidlertid vært brukt til å lage nesespray mot blokkerte luftveier og som homøopatimiddel i nyere tid. Det viktigste virkestoffer er saponinet cyclamin, dødelig dose angis til 8 g av knollene.
Griser kan spise alpefiol uten å forgiftes, derfor kalles Cyclamen hederifolium "sowbread"(purkebrød) på engelsk.
En annen tradisjonell anvendelse er til fiskefangst, siden giftstoffet lammer fisk selv i små mengder. Dette er kjent fra Sicilia blant annet. Dioscorides nevner også at plantene har vært brukt som pilegift.
Takahiro Yamada

Japans herrelandslag

Takahiro Yamada spilte én landskamp for Japans herrelandslag.
Det latinske alfabetet

Romernes skrift

Romerne hadde følgende 23 bokstaver:
A B C D E F G H I K L M N O P Q R S T V X Y Z
De kalte dem for:

ā [aː], bē [beː], cē [keː], dē [deː], ē [eː], ef [ɛf], gē [geː], hā [haː], ī [iː], kā [kaː], el [ɛl], em [ɛm], en [ɛn], ō [oː], pē [peː], qū [kuː], er [ɛr], es [ɛs], tē [teː], ū [uː], ex [ɛks], ī Graeca [iː 'graɪka], zēta ['zeːta]
Romerne hadde egentlig ikke navn for sine bokstaver, men kalte dem bare slik man uttalte dem. For konsonanter la de først til en e foran, for at det skulle bli lettere å uttale: B [eb], C [ek], D [ed], F [ef]. Litt senere forenklet de ytterligere, ved å sette e etter, unntatt ved frikativer og likvider. Derfor har man i dag forskjellig system på bokstavenes navn: C [ke], P [pe], T [te] og S [es], M [em], L [el]. Senere, da man la til K fra gresk, måtte man navngi den ka for å unngå kollisjon med [ke] (= C).
Skillet mellom I og J, og mellom U og V, i tillegg til W, oppstod på et senere tidspunkt.

Majuskler og minuskler

Opprinnelig hadde det latinske alfabetet kun store bokstaver, men med romersk kursivskrift vokste de små bokstavene fram i skriftsystemet som uncialskrift og halvuncialskrift. I forbindelse med den karolingiske renessanse ved Karl den stores hoff, skaptes den første skrift med små bokstaver, der småbokstavene ble brukt i løpende tekst og storbokstavene til initialer, egennavn osv.
I dag bruker man både minuskler («små bokstaver») og majuskler («store bokstaver»). De regnes som samme bokstav, men må likevel brukes på bestemte måter i en tekst. Reglene for bruk av store bokstaver og tegnsetting varierer noe fra språk til språk. Hovedregelen om at en ny setning begynner med stor bokstav og at egennavn begynner med stor bokstav følges i alle språk som skrives med det latinske alfabetet.

Leseretning

All tekst skrevet med det latinske alfabetet skal normalt leses fra venstre mot høyre, med start øverst til venstre på siden så lenge det er snakk om «vanlig» fremstilling, for eksempel i bøker. Dette gjelder også tekst som er romanifisert direkte fra alfabeter med andre leseretninger (for eksempel arabisk skrift). I aviser står teksten vanligvis i kolonner, der hver kolonne leses som en side. I enkelte tilfeller kan dog teksten skrives nedover, men dette begrenser seg vanligvis til butikkskilt, logoer, kryssordoppgaver o.l.

Norsk med latinske bokstaver

Første gang norsk skrives med latinske bokstaver, ser ut til å være på mynter preget med norsk tekst for vikinghøvdinger i Northumbria fra midten av 900-tallet. Nordmenns første befatning med latinske bokstaver skrevet på pergament kan muligvis tidfestes til 991, da Olav Tryggvason sluttet fred med kong Æthelred II av England i England. Fredstraktaten er delvis avfattet på latin og delvis på angelsaksisk. Det vites ikke om nordmennene hadde noen andel i utformingen, eller om Olav Tryggvason var i stand til å lese hva som stod i traktaten.
Nesjestranda videregående skole

Nesjestranda videregående skole startet opp som Romsdal husmorskule i 1921 på Aukra. I 1939 ble Klokkergarden i Bergsvika på Nesjestranda kjøpt til husmorskolegård og skolen flytta dit i 1940. Gårdshusene og nabogården ble brukt til skole helt fram til 1956 da ny skole stod ferdig på Nesjestranda. 
I 1971 ble husmorskolene i hele landet omstrukturert til Fagskoler i husstell. Hagebruk og fjøsstell falt bort og utdanningen ble mer yrkesretta. I 1976 kom en ny reform og fagskolene i husstell ble en del av den videregående skolen med et flerårig løp. Som et resultat av stadig voksende elevtall og nye fag og undervisningsmetoder kom skolens nybygg i 1999. 
Fra august 2001 ble Nesjestranda videregående skole fusjonert med Romsdal videregående skole. Romsdal videregående skole ble etablert i 1994 som en sammenslutning mellom tidligere Granlia videregående skole, Romsdal videregående skole og Kviltorp videregående skole.

Arkiv

Arkivet etter Nesjestranda videregående skole er en del av Møre og Romsdals fylkeskommunes arkiv som er deponert hos IKA Møre og Romsdal. Det ble avlevert av Romsdal videregående skole. Arkivet utgjør ca 4,55 hyllemeter.
Arkivet består av møtebøker, journaler, saksarkiv, dagbokføring, elevlag og regneskap. Ytterår er 1922-2012, men det er store forskjeller fra serie til serie. Dette betyr at noe arkiv kan ha gått tapt. Det har ikke blitt deponert karakterprotokoller. Elevdokumentasjon finnes i skolens saksarkiv.
Sibianor

Utbredelse

Sibianor er utbredt i holarktis (den nordlige halvkule), samt i Kenya.

Utseende

Sibianor artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkopper skiller seg ut ved at de har evnen til i en viss grad å fokusere blikket.
Chomskyhierarkiet

Chomskyhierarkiet (av og til også referert til som Chomsky–Schützenberger-hierarkiet) er innafor informatikk, formell lingvistikk og automatteori et hierarki av klasser av formelle grammatikker som genererer formelle språk.
Hierarkiet av disse grammatikkene (også kalt frasestrukturgrammatikker) ble beskrevet av Noam Chomsky i 1956.  Hierarkiet har også navn etter Marcel Schützenberger ettersom han spilte ei viktig rolle i utviklinga av teorien om formelle språk.
Mureș kraftverk

Mureș kraftverk er et varmekraftverk ved en elv nær Ludus-Iernut i Romania. Det har en installert produksjonskapasitet på 820 MW, fordelt 4 x 100 MW og 2 x 210 MW på dampturbiner. Anlegget ble påbegynt omkring 1968, og stod ferdig i 1977. Brenselkilden er fyringsolje og naturgass.
Operatør er SC Electrocentrale București, og utstyret og arbeid er levert av Skoda og andre østeuropeiske selskaper. Kraftverket har fire kjøletårn.
Cubas statsråd

Republikken Cubas statsråd er landets høyeste beslutningsorgan når Nasjonalforsamlingen for folkemakten ikke avholder et møte.
Compsocerini

Utseende

Middelsstore til nokså store, slanke trebukker. Kroppsformen er parallellsidig og litt flat. Disse artene er gjerne ganske fargerike, dekkvingene har gjerne markerte bånd. Antennene er vanligvis tydelig lengre enn kroppen, ofte med påfallende hårdusker på ett eller flere ledd. Beina, spesielt bakbeina, er lange og slanke.

Levevis

Larvene lever i død ved, mest av løvtrær.

Utbredelse

Gruppen er vidt utbredt over det meste av Asia, sør- og Mellom-Europa, Øst-Afrika og Sør- og Mellom-Amerika. De mangler i Australia, mye av Afrika og Nord-Amerika.
Bosque de San Juan de Aragón

Bosque de San Juan de Aragón er et stort grøntområde i Gustavo A. Madero nord i Mexico by. Det har blant annet en innsjø, et akvarium, en skøytebane, et svømmebasseng og et utendørsteater. Dyrehagen Zoológico de San Juan de Aragón ligger like vest for området, og i sør befinner idrettsanlegget Deportivo Oceanía seg. Bosque de San Juan de Aragón ble oppretta i 1964 og dekker et areal på 162 hektar, hvorav 114 hektar er grøntarealer.
Håndbrems

Kjøretøy

Dette kan for et kjøretøy være en parkeringsbrems eller normal brems som er tilpasset for handikappet sjafør.

Sykkel

På sykkel og motorsykkel er håndbremsen normalt montert på styret.
Tvedestrandfjorden

Tvedestrandfjorden er en fjord i Tvedestrand kommune i Aust-Agder. Fjorden er en fortsettelse av Oksefjorden. Den har innløp ved Furøya og strekker seg litt over 3 kilometer nordover.
Fjorden ender opp i to bukter. I den vestlige bukta ligger Tvedestrand by, mens tettstedet Østerå ligger i den østlige bukta, som heter Østeråbukta.
For Almuen

«For Almuen» var et blad som ble utgitt av Henrik Wergeland i årene 1830–1839.
Wergeland ønsket å utgi et eget blad som skulle henvende seg til bønder og arbeidere. Derfor skrev han i 1830 det første heftet av «For Almuen», som han sendte til Selskabet for Norges Vel. I samarbeid med selskapet fikk han frem til 1839 utgitt ni hefter. I dette året begynte han å utgi ukeskriftet «For Arbeidsklassen».
Fianna Fáil

Fianna Fáil (IPA: [ˌfʲiənə ˈfɔːlʲ], irsk for «Skjebnens soldater») er et republikansk politisk parti i Irland. Partiet var lenge landets største parti, men ved valget i 2011 ble det redusert til tredje størst med 19 av de 166 setene i Dáil Éireann.
Partiet ble grunnlagt 23. mars 1926, med Eamon de Valera som leder. Opprinnelig var det er radikalt parti, noe til venstre for sentrum. Etter hvert beveget det seg i mer konservativ retning etter at det begynte å dominere irsk politikk fra 1930-årene. Fra 1932 til 2011 var største parti i Dáil, og det har hatt regjeringsmakt syv ganger: 1932 1948, 1951–1954, 1957–1973, 1977–1981, 1982, 1987–1994 og 1997–2011. Blant europeiske partier er det bare Socialdemokraterna i Sverige som har sittet i regjering lenger.
Etter å ha vært tilsluttet den nasjonalistiske grupperingen Union for nasjonenes Europa (UNE), har Fianna Fáil siden 2009 vært tilsluttet Alliansen av liberale og demokrater for Europa (ALDE) i Europaparlamentet. Etter valget i 2014 meldte Fianna Fáils eneste gjenværende representant, Brian Crowley, at han søkte opptak i Alliansen av europeiske konservative og reformister. Dette medførte at Crowley ble ekskludert fra Fianna Fáil.
Fylkesvei 882

Historikk

Før 1. januar 2010 var veien riksvei, etter at regionsreformen trådte i kraft har den status som fylkesvei.
Den 21. desember 2017 ble Fv102 sperret av et stort steinras ved Falkebergtunnelen. Sørvær ble da helt isolert i noen dager, da båt ikke kunne gå grunnet uvær.
2019 ble veien forlenget med den tidligere fylkesvei 102, fylkesvei 73 og fylkesvei 101 ble veiarmer.
Tørre øyne

Tørre øyne er en sykdom som kan gi plager i form av: brenning og sviing, fastklistrede øyne på morgenen, føleslse av å ha rusk på øyet, kløe, lysskyhet, smerter og trette øyne, røde øyne, elving/tåreflod eller manglende tårevæske.
Sykdommen kan i verste fall gi skader på øyets overflate. Dette skjer ved at øyet blir uttørket og derfor utsatt for sår og skader.

Årsak

Årsaken kan være nedsatt evnen til tåreproduksjon eller nedsatt produksjon av olje/fettstoffer. Grunnen kan også være feilfordeling av tårefilmen eller problemer med å lukke øynene.
Redusert tåreproduksjon kan skyldes flere faktorer blant annet:
Hormonelle endringer, medisiner (p-piller, blodtrykksmedisiner), alder, bindevevssykdommer, revmatisme,Sjögrens syndrom, mangel på A-vitamin.
Redusert utskillelse av olje kan skyldes blokkeringer i de meibomske kjertlene.

Utbredelse

Kvinner og eldre er mer utsatt, enn menn og yngre.

Tester

Tåreproduksjonen kan testes med «Shirmers Test», dette er et slags papir som blir lagt under det nederste øyelokket, og henger ut. Man måler etter et vist antall minutter hvor mye tårevæske som har trukket inn i papiret.
En annen test for å sjekke tårekvaliteten, er sjekk av «Brakeup time» av tårefilmen.

Tårefilmen

Fram til tidlig i 1980-årene trodde man at tørre øyne ene og alene var forårsaket av for lite tåreproduksjon. Man har nå funnet ut at oljen som produseres i de meibomske kjertler er vel så viktig. Den rette blandingen av tårevæske, lipider (olje) og mucin (slim), er det som gjør tårefilmen bra. Tårefilmens egenskap er at den skal være både smørende, fuktende, betennelsesdempende og rensende (med mer) på øyet.
Tårevæsken består hovedsakelig av slim (Muciner), olje (lipider) og vann, tørre øyne kan oppstå ved feil i tilførselen av en av disse.
Muciner binder tårevæsken til hornhinnen, lipidene smører øyet og hemmer fordamping av vannet. Og vannet fukter.
Franz Magnis-Suseno

Bakgrunn

Magnis-Suseno stammer fra adelsfamilien von Magnis. Hans foreldre var Ferdinand von Magnis auf Eckersdorf og Straßnitz (1905–1996) og Maria Anna Prinzessin zu Löwenstein-Wertheim-Rosenberg (1914–2000). Hans bestefar var Anton Franz von Magnis. Etter at familien i 1945 ble fordrevet til det vestlige Tyskland tok Franz i 1955 abitur ved Kolleg St. Blasien.

Jesuitt

Deretter trådte han inn i jesuittordenen. Han studerte filosoft og fikk sin ordensforesattes tillatelse til å følge sitt eget valg om å reise som misjonær til Indonesia. I 1973 promoverte han ved Ludwig-Maximilians-Universität München med temaet Normative Voraussetzungen im Denken des jungen Marx. 
Idet han fortsatt følge seg forpliktet på Indonesia, lærte han seg landets hovedspråk og tok i 1977 det indonesiske statsborgerskap og tilnavnet  Suseno. I Indonesis underviste han ced Den filosofiske høyskole i Jakarta, og ble rektor for dskolen, og likeså ved Universitetet Indonesia.
Han har engasjert seg i særlig grad for sosial rettferdighet, solidaritet med de fattige og religiøs toleranse. Han har engasjert seg sterkt i dialogen mellom kristne og muslimer. Han er blitt tildelt høye utmerkelser både i Europa og i Indonesia for sitt engasjement.
Midtøsten

Midtøsten består av landene omkring den østlige del av Middelhavet og østenfor, samt landene ved Den persiske bukt. Midtøsten ligger i sydvestre del av Asia og i nordøstre del av Afrika.
Andre betegnelser for omtrent det samme området er «Det nære Østen», «Nærøsten» og «Forasia». Beskrivelsen Midtøsten brukes som regel i politiske, økonomiske og historiske sammenhenger. Geografisk anvendes ofte «Vest-Asia» om Midtøsten uten Egypt, men inkludert Kaukasus.

Navnets opphav

Navnet «Midtøsten» blir første gang brukt i et tidsskrift 1902 av den amerikanske sjøoffiseren Alfred T. Mahan, som skrev for Londons National Review. Her benyttet han det nye ordet i sin oppfordring til britene om å forsterke flåtestyrkene i Den persiske gulf. Da har allerede sjøfolk brukt uttrykket “Midtøsten” siden 1800-tallet.  Dengang var punktet der den første 30. lengdegrad øst etter nullmeridianen Greenwich krysser den 30. breddegrad før nullbreddegraden Ekvator "midt-øst”. Punktet 30° øst og 30° nord blir liggende ganske så nær inngangen til Suezkanalen og var samtidig den nye vannbårne snarveien til Østen fra Europa da Suez-kanalen ble ferdigstilt i 1869. Derav navnet “Midtøsten”. Den amerikanske historikeren Roderic Davison forklarer Mahans Midtøsten som «et ubestemmelig område, som bevoktet en del av sjøveien fra Suez til Singapore». Betegnelsen «Midtøsten» henspilte på «Det nære østen» og «Det fjerne østen», som allerede inngikk i språket.

Eurosentrisme

Mange har kritisert navnet «Midtøsten» fordi det kan oppfattes som eurosentrisk. Regionen ligger i øst fra et vesteuropeisk ståsted, men for en inder, ligger den i vest. For en russer ligger den i sør. Forstavelsen midt- har også ført til en del forvirring, fordi før første verdenskrig, brukte en ofte uttrykket «Det nære østen» om Balkan og Det osmanske rike, mens «Midtøsten» refererte til Persia, Afghanistan og noen ganger Sentral-Asia, Turkestan og Kaukasus; til forskjell fra «Det fjerne østen», som viste til landene i Øst-Asia som Kina, Japan, Korea, Hongkong, Taiwan osv. Etter Det osmanske rikets fall i 1918 sluttet man å bruke uttrykket «Det nære østen», mens «Midtøsten» i større grad ble brukt om de nye statene i Den arabiske verden.
Ad fontes (pub)

Ad fontes (av latin «til kildene») er en studentpub av og for studenter ved Det humanistiske fakultetet ved Universitetet i Bergen. Studentstedet åpnet dørene 14. januar 2011 og driftes utelukkende av frivillige studenter, i hovedsak fra Det humanistiske fakultet. Ad fontes holder til i HF-bygget på Sydneshaugen, i det som opprinnelig var studentsamskipnadens kantine for ansatte ved fakultetet. Ordinær åpningstid er fra 10 til 24 på hverdager, med utvidede åpningstider ved behov.
Humanistisk studentutvalg har det overordnede ansvaret for studentstedets drift og økonomi.
Klin kokos

Klin kokos er et norsk slanguttrykk for å være noe mellom gal og dumdristig, og brukes for å beskrive en person som tar uvanlig store sjanser og utsetter seg selv for høy risiko. Handlingen vedkommende person utfører er utradisjonell, og vil normalt bli latterliggjort av massemediene.

Annet

Klin kokos er tatt i bruk av Diplom-is som produktnavn på sine kokosboller, og i 1980-årene hadde humortrioen KLM et TV-show med dette navnet. Videre finnes et studentkor i Oslo som kaller seg Kling kokos.
Vincentinerne

Vincentinerne eller lasaristene (egentlig Misjonens kongregasjon, forkortes C.M.) er en katolsk kongregasjon. Den ble grunnlagt av St. Vincent de Paul i 1625.
Kongregasjonens viktigste formål er evangelisering av fattige, formasjon av kleresiet, og utenlandsmisjonene. Den har i overkant av 4 000 medlemmer, både prester og legbrødre. Det finnes også en søsterkongregasjon, vincentinerinnene, og en gruppe for legkvinner.
Vincent de Paul stiftet kongregasjonen for at den skulle drive omsorg for de fattige i Paris. Det første hovedkvarteret var Saint Lazare i Paris – derav kallenavnet lasaristene. Den ble etterhvert en internasjonal orden. Først fikk den et annet hus i Paris og etablerte seg flere steder i Frankrike. Det ble også sendt prester som etablerte hus i Italia (1638), Tunis (1643), Alger og Irland (1646), Madagaskar (1648), Polen (1651) og Tyrkia (1783).
Etter at pave Alexander VII gav kongregasjonen høyere status i 1655, ble det utviklet ordensregler som bygget på jesuittenes regel. De ble publisert i Paris i 1668 under tittelen Regulae seu constitutiones communes congregationis missionis.
Ved utbruddet av den franske revolusjon ble St. Lazare plyndret av mobben, og kongregasjonen ble undertrykt. Den ble gjenopprettet av Napoleon i 1804 etter ønske av pave Pius VII, opphevet igjen i 1809 som følge av Napoleons feide med paven, og atter en gang gjenopprettet i 1816. Lasaristene ble utvist fra Italia i 1871 og fra Tyskland i 1873, under kulturkampen mot den katolske kirke. Senere er den blitt tillatt igjen i begge land.
I 2007 hadde mannskongregasjonen rundt 4.100 medlemmer, hvorav 3.200 er prester. De øvrige er lekbrødre.
PGA EuroPro Tour

PGA EuroPro Tour er en turneringsserie (tour) i golf for herrer som ble grunnlagt i 2002 ved sammenslåingen av EuroPro Tour og PGA Mastercard Tour. Den er hovedsakelig basert i Storbritannia, med noen få turneringer andre steder. De fleste spillerne er britiske, mens noen er fra Irland, det europeiske kontinent, Australia, New Zealand og Syd-Afrika.
Formålet med PGA EuroPro Tour er å tilby unge, profesjonelle spillere en plattform for å kunne satse på en karriere som turneringsspiller. Touren er ikke spesielt lukrativ i seg selv, men gir spillerne mulighet til å begynne klatringen mot de store premiepengene som ligger på høyt nivå i golfsporten. De beste spillerne på tourens pengeliste får spillerett på Challenge-touren, og blir også tildelt plass i del 2 av kvalifiseringsskolen til Europatouren.
Hver turnering på PGA EuroPro Tour sendes som et 90-minutters sammendrag på Sky Sports i Storbritannia. Touren vises også på The Golf Channel i USA, og på flere andre kanaler i andre land.